omylom som užila manželov liek
Omylom som tano uzila  manzelov liek na tlak- Vidonorm. Ja užívam Betalok. Ten som si uz nedala. Aky môže nastať problem?dakujem
Dobrý deň,
ďakujeme za Vašu otázku.
Vidonorm je kombinovaný liek, ktorý obsahuje perindopril (ACE inhibítor) a amlodipín (blokátor kalciových kanálov). Používa sa na liečbu vysokého krvného tlaku (hypertenzie) a anginy pectoris. Betaloc (metoprolol) je betablokátor, ktorý sa používa na liečbu vysokého krvného tlaku, anginy pectoris a niektorých typov arytmií. Pri chybnom užití lieku je potrebné si monitorovať krvný tlak, srdcovú frekvenciu a sledovať svoj zdravotný stav. Pri jednorazovej dávke je to väčšinou bez následkov, avšak ak pocítite slabosť, závraty alebo iné ťažkosti, je potrebné sa obrátiť na Vášho lekára.
Prajem pekný zvyšok dňa.
S pozdravom
Mgr. Emma Halás Haluščíková